钦定古今图书集成/历象汇编/岁功典/第089卷 > 回诸郡倅贺冬启 前人
## 钦定古今图书集成/历象汇编/岁功典/第089卷 > 回诸郡倅贺冬启 前人

九寸黄锺律，和动缇帷。五丈画堂旗，春生锦段。芸香
在手，梅意弥襟。某官气类阳明，精神冰洁。赓《庾楼》之
曲，声彻雷鼗，续湓浦之吟，文裁宫线。清露晓濡于骥
尾，《韶风》夜度于鸳行。某隅绣何工，屏泥借润。潇湘波
暖，照明月于胡床。岣嵝烟寒，倚行云于仙袜。